Eldre får ikke dusje i julen - må vente opptil en måned

Over femti brukere av hjemmetjenesten i Nannestad må gå opptil en måned uten å få dusje i julen.

20. desember 2013

Artikkelen er over seks år gammel

Redusert bemanning på helligdagene i julen gjør at over femti brukere av hjemmebaserte tjenester i Nannestad vil ikke få tilbud om å dusje på opptil en måned, skriver Romerikes blad.

- Vi jobber så svetten siler. Det er bestandig mye å gjøre før jul, og vi er nødt til å kutte noen dusjinger for å ha sjanse til å rekke gjennom alt, sier Ingrun Nordengen, virksomhetsleder for hjemmebaserte tjenester i Nannestad til Romerikes blad.

Har du historier fra pleie- og omsorgstjenesten i ditt nærområde? Tips VG her .

Avisen har tidligere skrevet om at arbeidspresset for de ansatte i hjemmetjenesten i kommunen gjør at brukerne vanligvis bare får dusje hver 14. dag.

- Vi har fått tilbakemelding fra pårørende og brukere som syns det er ille. Jeg skjønner at de reagerer og syns det er lenge, men det er dessverre sånn det er. Vi gjør absolutt alt vi kan for å få det til å gå rundt, jobber ekstravakter og overtid, og dropper matpauser, sier Line Furulund, tillitsvalgt for de ansatte ved hjemmebaserte tjenester til avisen.

Publisert: 20.12.13 kl. 09:39

Mer om Helse